title: Εκτελεστικός κανονισμός (ΕΕ) αριθ. 4/2012 της Επιτροπής, της 4ης Ιανουαρίου 2012 , σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012

text:
               5.1.2012

               EL

               Επίσημη Εφημερίδα της Ευρωπαϊκής Ένωσης

               L 2/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 4/2012 ΤΗΣ ΕΠΙΤΡΟΠΉΣ
   της 4ης Ιανουαρίου 2012
   σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 1290/2011 της Επιτροπής (4).

               (2)

               Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006.

               (3)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  EE L 254 της 30.9.2011, σ. 12.

      (4)  EE L 328 της 10.12.2011, σ. 45.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 5 Ιανουαρίου 2012

                  (σε EUR)

                  Κωδικός ΣΟ

                  Ποσό της αντιπροσωπευτικής τιμής ανά 100 kg καθαρού βάρους του εν λόγω προϊόντος

                  Ποσό του πρόσθετου δασμού ανά 100 kg καθαρού βάρους του εν λόγω προϊόντος

                  1701 13 10 (1)

                  43,44

                  0,00

                  1701 14 10 (1)

                  1701 13 90 (1)

                  43,44

                  1,87

                  1701 14 90 (1)

                  1701 12 10 (1)

                  43,44

                  0,00

                  1701 12 90 (1)

                  43,44

                  1,58

                  1701 91 00 (2)

                  48,45

                  2,93

                  1701 99 10 (2)

                  48,45

                  0,00

                  1701 99 90 (2)

                  48,45

                  0,00

                  1702 90 95 (3)

                  0,48

                  0,23

         (1)  Καθορισμός για τον ποιοτικό τύπο όπως καθορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως καθορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) αριθ. 430/2014 της Επιτροπής, της 25ης Απριλίου 2014 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Απριλίου του 2014 με τον εκτελεστικό κανονισμό (ΕΕ) αριθ. 1273/2011

text:
               26.4.2014

               EL

               Επίσημη Εφημερίδα της Ευρωπαϊκής Ένωσης

               L 125/70

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 430/2014 ΤΗΣ ΕΠΙΤΡΟΠΉΣ
   της 25ης Απριλίου 2014
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Απριλίου του 2014 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Έχοντας υπόψη τον εκτελεστικό κανονισμό (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (2), και ιδίως το άρθρο 5 πρώτο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους σύμφωνα με το παράρτημα I του εν λόγω εκτελεστικού κανονισμού.

               (2)

               Για την ποσόστωση που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011, η δεύτερη υποπερίοδος είναι εκείνη του μηνός Απριλίου.

               (3)

               Από τις κοινοποιήσεις που διαβιβάστηκαν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για την ποσόστωση με αύξοντα αριθμό 09.4130 οι αιτήσεις που υποβλήθηκαν κατά τις δέκα πρώτες εργάσιμες ημέρες του Απριλίου του 2014, σύμφωνα με το άρθρο 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στην αιτούμενη ποσότητα για τη σχετική ποσόστωση.

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 — 09.4128 — 09.4129 οι αιτήσεις που υποβλήθηκαν κατά τις δέκα πρώτες εργάσιμες ημέρες του Απριλίου του 2014, σύμφωνα με το άρθρο 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Θα πρέπει επίσης να καθοριστεί για τις ποσοστώσεις με αύξοντα αριθμό 09.4127 — 09.4128 — 09.4129 — 09.4130, η συνολική διαθέσιμη ποσότητα για την επόμενη υποπερίοδο σύμφωνα με το άρθρο 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η χρηστή διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο της ποσόστωσης με αύξοντες αριθμούς 09.4130 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του Απριλίου του 2014, εκδίδονται πιστοποιητικά για την αιτούμενη ποσότητα, η οποία πολλαπλασιάζεται επί τον συντελεστή κατανομής που καθορίζεται στο παράρτημα του παρόντος κανονισμού.
   2.   Οι συνολικές διαθέσιμες ποσότητες, στο πλαίσιο των ποσοστώσεων με αύξοντες αριθμούς 09.4127 — 09.4128 — 09.4129 — 09.4130, που αναφέρονται στον εκτελεστικό κανονισμό (ΕΕ) αριθ. 1273/2011 για την επόμενη υποπερίοδο των ποσοστώσεων, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Απριλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 325 της 8.12.2011, σ. 6.

      ΠΑΡΑΡΤΗΜΑ
      Ποσότητες που κατανέμονται στο πλαίσιο της υποπεριόδου του Απριλίου του 2014 και διαθέσιμες ποσότητες για την επόμενη υποπερίοδο, κατ' εφαρμογή του εκτελεστικού κανονισμού (ΕΕ) αριθ. 1273/2011
      Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                  Καταγωγή

                  Αύξων αριθμός

                  Συντελεστής κατανομής για την υποπερίοδο του Απριλίου του 2014

                  Συνολική διαθέσιμη ποσότητα για την υποπερίοδο του Ιουλίου του 2014 (σε kg)

                  ΗΠΑ

                  09.4127

                  — (1)

                  28 348 416

                  Ταϊλάνδη

                  09.4128

                  — (1)

                  9 942 723

                  Αυστραλία

                  09.4129

                  — (1)

                  567 310

                  Άλλες χώρες καταγωγής

                  09.4130

                  0,81836 %

                  0

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.


title: Εκτελεστικός κανονισμός (ΕΕ) αριθ. 902/2014 της Επιτροπής, της 19ης Αυγούστου 2014 , για την τροποποίηση του κανονισμού (ΕΚ) αριθ. 1415/2004 του Συμβουλίου όσον αφορά την προσαρμογή για το Ηνωμένο Βασίλειο της μέγιστης ετήσιας αλιευτικής προσπάθειας για ορισμένες περιοχές αλιείας

text:
               20.8.2014

               EL

               Επίσημη Εφημερίδα της Ευρωπαϊκής Ένωσης

               L 245/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 902/2014 ΤΗΣ ΕΠΙΤΡΟΠΉΣ
   της 19ης Αυγούστου 2014
   για την τροποποίηση του κανονισμού (ΕΚ) αριθ. 1415/2004 του Συμβουλίου όσον αφορά την προσαρμογή για το Ηνωμένο Βασίλειο της μέγιστης ετήσιας αλιευτικής προσπάθειας για ορισμένες περιοχές αλιείας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1954/2003 του Συμβουλίου, της 4ης Νοεμβρίου 2003, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας (1), και ιδίως το άρθρο 12 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1954/2003 προβλέπει την έκδοση κανονισμού για τον καθορισμό της μέγιστης ετήσιας αλιευτικής προσπάθειας για κάθε κράτος μέλος και για κάθε ζώνη και τύπο αλιείας που καθορίζονται στα άρθρα 3 και 6 του εν λόγω κανονισμού. Αντίστοιχα, ο κανονισμός (ΕΚ) αριθ. 1415/2004 του Συμβουλίου (2) καθόρισε τη μέγιστη ετήσια αλιευτική προσπάθεια για ορισμένες ζώνες και τύπους αλιείας.

               (2)

               Σύμφωνα με το άρθρο 12 παράγραφος 1 του κανονισμού (ΕΚ) αριθ. 1954/2003, η Επιτροπή μπορεί, κατόπιν αιτήσεως κράτους μέλους, να μετατοπίσει την αλιευτική προσπάθεια μεταξύ των ζωνών ή των διαιρέσεων, προκειμένου να επιτραπεί στο κράτος μέλος να αξιοποιήσει πλήρως τις αλιευτικές του δυνατότητες.

               (3)

               Στις 2 Ιουνίου 2014, το Ηνωμένο Βασίλειο ζήτησε από την Επιτροπή να μεταφέρει 30 000 kW ημέρες από τη ζώνη ICES VII στη ζώνη ICES VIII. Στις 16 Ιουνίου 2014, το Ηνωμένο Βασίλειο κατέθεσε συμπληρωματικές πληροφορίες σχετικά με τη χρησιμοποίηση των ποσοστώσεων και τη δραστηριότητα των σκαφών στη ζώνη VIII του Διεθνούς Συμβουλίου για την Εξερεύνηση των Θαλασσών (ΔΣΕΘ — ICES). Οι πληροφορίες που διαβίβασε το Ηνωμένο Βασίλειο δικαιολογούν τη ζητούμενη μετατόπιση της αλιευτικής προσπάθειας μεταξύ των σχετικών ζωνών.

               (4)

               Συνεπώς, ο κανονισμός (ΕΚ) αριθ. 1415/2004 πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις στον κανονισμό (ΕΚ) αριθ. 1415/2004
   Στο παράρτημα I του κανονισμού (ΕΚ) αριθ. 1415/2004, η στήλη όσον αφορά τη μέγιστη ετήσια αλιευτική προσπάθεια για βενθοπελαγικά είδη για το Ηνωμένο Βασίλειο στον πίνακα Α «Βενθοπελαγικά είδη, εκτός εκείνων που καλύπτονται από τον κανονισμό (ΕΚ) αριθ. 2347/2002» αντικαθίσταται από το ακόλουθο κείμενο:

                  Σύνολο

               «50 021 901

               ICES V, VI

               24 017 229

               ICES VII

               25 756 266

               ICES VIII

               248 406

               ICES IX

               0

               ICES X

               0

               CECAF 34.1.1

               0

               CECAF 34.1.2

               0

               CECAF 34.2.0

               0»

         Άρθρο 2
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Αυγούστου 2014.

            Για την Επιτροπή

            Ο Πρόεδρος

         José Manuel ΒARROSO

      (1)  ΕΕ L 289 της 7.11.2003, σ. 1.

      (2)  Κανονισμός (ΕΚ) αριθ. 1415/2004 του Συμβουλίου, της 19ης Ιουλίου 2004, για καθορισμό της μέγιστης ετήσιας αλιευτικής προσπάθειας για ορισμένες ζώνες και τύπους αλιείας (ΕΕ L 258 της 5.8.2004, σ. 1).


title: Εκτελεστικός κανονισμός (ΕΕ) 2016/19 της Επιτροπής, της 8ης Ιανουαρίου 2016, για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 4 έως τις 5 Ιανουαρίου 2016 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας

text:
               9.1.2016

               EL

               Επίσημη Εφημερίδα της Ευρωπαϊκής Ένωσης

               L 6/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/19 ΤΗΣ ΕΠΙΤΡΟΠΉΣ
   της 8ης Ιανουαρίου 2016
   για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 4 έως τις 5 Ιανουαρίου 2016 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1918/2006 της Επιτροπής (2) ανοίχτηκε ετήσια δασμολογική ποσόστωση για την εισαγωγή παρθένου ελαιολάδου των κωδικών ΣΟ 1509 10 10 και 1509 10 90, το οποίο παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση.

               (2)

               Το άρθρο 2 παράγραφος 1 του κανονισμού (ΕΚ) αριθ. 1918/2006 καθόρισε, για το έτος 2016, την ποσότητα της ποσόστωσης με αύξοντα αριθμό 09.4032 σε 56 700 τόνους.

               (3)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 4 έως τις 5 Ιανουαρίου 2016 υπερβαίνουν τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμοστεί στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (4)

               Κρίνεται επίσης σκόπιμο να μην εκδίδονται πλέον πιστοποιητικά εισαγωγής για τη δασμολογική ποσόστωση με αύξοντα αριθμό 09.4032 που αναφέρεται στον κανονισμό (ΕΚ) αριθ. 1918/2006 για την τρέχουσα περίοδο ποσόστωσης.

               (5)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες τις οποίες αφορούν οι αιτήσεις πιστοποιητικών εισαγωγής που υπάγονται στην ποσόστωση με αύξοντα αριθμό 09.4032, που αναφέρεται στο άρθρο 2 παράγραφος 1 του κανονισμού (ΕΚ) αριθ. 1918/2006, οι οποίες υποβλήθηκαν από τις 4 έως τις 5 Ιανουαρίου 2016, εφαρμόζεται ο συντελεστής κατανομής 74,495088 %.
   2.   Η υποβολή νέων αιτήσεων πιστοποιητικών εισαγωγής στο πλαίσιο της ποσόστωσης με αύξοντα αριθμό 09.4032, που αναφέρεται στο άρθρο 2 παράγραφος 1 του κανονισμού (ΕΚ) αριθ. 1918/2006, αναστέλλεται από τις 11 Ιανουαρίου 2016 για την τρέχουσα περίοδο ποσόστωσης.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιανουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).


title: Εκτελεστικός κανονισμός (ΕΕ) αριθ. 334/2013 της Επιτροπής, της 11ης Απριλίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.4.2013

               EL

               Επίσημη Εφημερίδα της Ευρωπαϊκής Ένωσης

               L 103/3

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 334/2013 ΤΗΣ ΕΠΙΤΡΟΠΉΣ

   της 11ης Απριλίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Απριλίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  71,0

                  TN

                  95,9

                  TR

                  140,2

                  ZZ

                  102,4

                  0707 00 05

                  JO

                  158,2

                  MA

                  116,3

                  TR

                  136,0

                  ZZ

                  136,8

                  0709 93 10

                  MA

                  91,2

                  TR

                  112,4

                  ZZ

                  101,8

                  0805 10 20

                  EG

                  50,2

                  IL

                  72,2

                  MA

                  79,1

                  TN

                  63,1

                  TR

                  66,5

                  ZZ

                  66,2

                  0805 50 10

                  TR

                  87,5

                  ZA

                  99,1

                  ZZ

                  93,3

                  0808 10 80

                  AR

                  96,1

                  BR

                  92,7

                  CL

                  118,0

                  CN

                  78,8

                  MK

                  33,9

                  NZ

                  148,7

                  US

                  248,3

                  ZA

                  102,7

                  ZZ

                  114,9

                  0808 30 90

                  AR

                  121,1

                  CL

                  151,2

                  CN

                  99,8

                  TR

                  204,5

                  US

                  182,0

                  ZA

                  122,2

                  ZZ

                  146,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/370 της Επιτροπής, της 15ης Μαρτίου 2016, για την έγκριση της δραστικής ουσίας pinoxaden, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και για να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για την εν λόγω δραστική ουσία (Κείμενο που παρουσιάζει ενδιαφέρον για τον ΕΟΧ)

text:
                  16.3.2016

                  EL

                  Επίσημη Εφημερίδα της Ευρωπαϊκής Ένωσης

                  L 70/7

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/370 ΤΗΣ ΕΠΙΤΡΟΠΉΣ
      της 15ης Μαρτίου 2016
      για την έγκριση της δραστικής ουσίας pinoxaden, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και για να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για την εν λόγω δραστική ουσία
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
      Εκτιμώντας τα ακόλουθα:

                  (1)

                  Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) πρέπει να εφαρμόζεται, όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία pinoxaden οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται με την απόφαση 2005/459/ΕΚ της Επιτροπής (3).

                  (2)

                  Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε, στις 31 Μαρτίου 2004, αίτηση από τη Syngenta Crop Protection AG για την καταχώριση της δραστικής ουσίας pinoxaden στο παράρτημα I της οδηγίας 91/414/ΕΟΚ. Με την απόφαση 2005/459/ΕΚ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

                  (3)

                  Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής, το Ηνωμένο Βασίλειο, υπέβαλε σχέδιο έκθεσης αξιολόγησης στις 30 Νοεμβρίου 2005. Σύμφωνα με το άρθρο 11 παράγραφος 6 του κανονισμού (ΕΕ) αριθ. 188/2011 της Επιτροπής (4), στις 6 Ιουνίου 2011 ζητήθηκαν συμπληρωματικές πληροφορίες από τον αιτούντα. Η αξιολόγηση των συμπληρωματικών στοιχείων από το Ηνωμένο Βασίλειο υποβλήθηκε με τη μορφή προσθηκών στο σχέδιο έκθεσης αξιολόγησης στις 30 Ιανουαρίου 2012.

                  (4)

                  Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Η Αρχή υπέβαλε στην Επιτροπή το συμπέρασμά της (5) σχετικά με την αξιολόγηση από ομοτίμους της εκτίμησης επικινδυνότητας φυτοφαρμάκων για τη δραστική ουσία pinoxaden στις 14 Ιουνίου 2013. Το σχέδιο έκθεσης αξιολόγησης και το συμπέρασμα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής φυτών, ζώων, τροφίμων και ζωοτροφών και οριστικοποιήθηκαν στις 29 Ιανουαρίου 2016 με τη μορφή έκθεσης ανασκόπησης της Επιτροπής για την ουσία pinoxaden.

                  (5)

                  Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν pinoxaden μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Επομένως, θεωρείται σκόπιμο να εγκριθεί η ουσία pinoxaden.

                  (6)

                  Ωστόσο, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να συμπεριληφθούν ορισμένοι όροι και περιορισμοί. Είναι, ιδίως, σκόπιμο να απαιτηθούν περαιτέρω επιβεβαιωτικές πληροφορίες.

                  (7)

                  Πριν από την έγκριση θα πρέπει να μεσολαβήσει εύλογο χρονικό διάστημα ώστε τα κράτη μέλη και οι ενδιαφερόμενοι να μπορέσουν να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

                  (8)

                  Με την επιφύλαξη των υποχρεώσεων που προβλέπονται από τον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009 θα πρέπει, εντούτοις, να ισχύουν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν τις άδειες φυτοπροστατευτικών προϊόντων που περιέχουν την ουσία pinoxaden. Τα κράτη μέλη θα πρέπει, κατά περίπτωση, να τροποποιήσουν, να αντικαταστήσουν ή να ανακαλέσουν τις άδειες. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερο διάστημα για την υποβολή και την αξιολόγηση του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, για κάθε φυτοπροστατευτικό προϊόν και για κάθε προβλεπόμενη χρήση σύμφωνα με τις ενιαίες αρχές.

                  (9)

                  Η πείρα που αποκτήθηκε από τις καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (6), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων αδειών όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος άδειας αποδεικνύει την πρόσβαση σε φάκελο που πληροί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

                  (10)

                  Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (7) θα πρέπει να τροποποιηθεί αναλόγως.

                  (11)

                  Είναι, επίσης, σκόπιμο να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για τα φυτοπροστατευτικά προϊόντα που περιέχουν την ουσία pinoxaden ώστε να τους δοθεί ο αναγκαίος χρόνος να εκπληρώσουν τις υποχρεώσεις που ορίζονται στον παρόντα κανονισμό όσον αφορά τις εν λόγω προσωρινές άδειες.

                  (12)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Έγκριση δραστικής ουσίας
      Η δραστική ουσία pinoxaden, όπως προσδιορίζεται στο παράρτημα I, εγκρίνεται υπό τους όρους που αναφέρονται στο εν λόγω παράρτημα.
      Άρθρο 2
      Εκ νέου αξιολόγηση φυτοπροστατευτικών προϊόντων
      1.   Σύμφωνα με τον κανονισμό (ΕΚ) αριθ. 1107/2009, τα κράτη μέλη τροποποιούν ή ανακαλούν, εφόσον είναι απαραίτητο, τις ισχύουσες άδειες φυτοπροστατευτικών προϊόντων που περιέχουν την ουσία pinoxaden ως δραστική ουσία πριν από τις 31 Δεκεμβρίου 2016.
      Έως την εν λόγω ημερομηνία επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, εκτός από εκείνους της στήλης «Ειδικοί όροι» του εν λόγω παραρτήματος, και ότι ο κάτοχος της άδειας διαθέτει φάκελο ή έχει πρόσβαση σε φάκελο που ικανοποιεί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
      2.   Κατά παρέκκλιση από την παράγραφο 1, για κάθε αδειοδοτημένο φυτοπροστατευτικό προϊόν που περιέχει pinoxaden, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Ιουνίου 2016 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, βάσει φακέλου που πληροί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη «Ειδικοί όροι» στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
      Μετά την εξακρίβωση αυτή, τα κράτη μέλη:

                  α)

                  στην περίπτωση προϊόντος που περιέχει την ουσία pinoxaden ως μόνη δραστική ουσία, τροποποιούν ή ανακαλούν, εφόσον είναι απαραίτητο, την άδεια έως τις 31 Δεκεμβρίου 2017 το αργότερο· ή

                  β)

                  στην περίπτωση που ένα προϊόν περιέχει pinoxaden ως μία από πολλές δραστικές ουσίες, τροποποιούν ή ανακαλούν, εφόσον είναι απαραίτητο, την άδεια έως τις 31 Δεκεμβρίου 2017 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με την οποία/τις οποίες καταχωρίστηκε/καταχωρίστηκαν η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκε/εγκρίθηκαν η εν λόγω ουσία ή ουσίες, εφόσον η τελευταία ημερομηνία είναι μεταγενέστερη.

            Άρθρο 3
      Τροποποιήσεις του εκτελεστικού κανονισμού (ΕΕ) αριθ. 540/2011
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
      Άρθρο 4
      Παράταση των υφιστάμενων προσωρινών αδειών
      Τα κράτη μέλη μπορούν να παρατείνουν τη διάρκεια των προσωρινών αδειών για τα φυτοπροστατευτικά προϊόντα που περιέχουν την ουσία pinoxaden για περίοδο που λήγει το αργότερο στις 31 Δεκεμβρίου 2017.
      Άρθρο 5
      Έναρξη ισχύος και ημερομηνία εφαρμογής
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιουλίου 2016, εκτός του άρθρου 4 το οποίο εφαρμόζεται από την ημερομηνία έναρξης ισχύος του παρόντος κανονισμού.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 15 Μαρτίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

         (3)  Απόφαση 2005/459/ΕΚ της Επιτροπής, της 22ας Ιουνίου 2005, με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση της ουσίας pinoxaden στο παράρτημα I της οδηγίας 91/414/ΕΟΚ του Συμβουλίου (ΕΕ L 160 της 23.6.2005, σ. 32).

         (4)  Κανονισμός (ΕΕ) αριθ. 188/2011 της Επιτροπής, της 25ης Φεβρουαρίου 2011, για τη θέσπιση λεπτομερών κανόνων σχετικά με την εφαρμογή της οδηγίας 91/414/ΕΟΚ του Συμβουλίου όσον αφορά τη διαδικασία αξιολόγησης των δραστικών ουσιών που δεν κυκλοφορούσαν στην αγορά δύο έτη μετά την ημερομηνία κοινοποίησης της εν λόγω οδηγίας (ΕΕ L 53 της 26.2.2011, σ. 51).

         (5)  Ευρωπαϊκή Αρχή για την Ασφάλεια των Τροφίμων, 2013. Συμπέρασμα σχετικά με την αξιολόγηση από ομοτίμους της εκτίμησης επικινδυνότητας φυτοφαρμάκων όσον αφορά τη δραστική ουσία pinoxaden. EFSA Journal 2013·11(6):3269, σ. 112, doi:10.2903/j.efsa.2013.3269.

         (6)  Κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (ΕΕ L 366 της 15.12.1992, σ. 10).

         (7)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         ΠΑΡΑΡΤΗΜΑ I

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     Pinoxaden
                     Αριθ. CAS 243973-20-8
                     Αριθ. CIPAC 776

                     8-(2,6-διαιθυλο-p-τολυλο)-1,2,4,5-τετραϋδρο-7-οξο-7H-πυραζολο-[1,2-d][1,4,5]-οξαδιαζεπιν-9-υλο-2,2-διμεθυλοπροπιονικό

                     ≥ 970 g/kg
                     Μέγιστη περιεκτικότητα σε τολουόλιο 1 g/kg

                     1η Ιουλίου 2016

                     30 Ιουνίου 2026

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία pinoxaden, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 29 Ιανουαρίου 2016.
                     Κατά τη συνολική αυτή αξιολόγηση τα κράτη μέλη δίνουν ιδιαίτερη προσοχή στην προστασία των υπόγειων υδάτων, όταν η ουσία χρησιμοποιείται σε περιοχές με ευαίσθητα εδαφικά και/ή κλιματικά χαρακτηριστικά.
                     Τα οικεία κράτη μέλη εφαρμόζουν προγράμματα παρακολούθησης για να ελέγχουν αν έχουν μολυνθεί τα υπόγεια ύδατα από τον μεταβολίτη M2 σε ευπαθείς περιοχές, όπου ενδείκνυται.
                     Ο αιτών υποβάλλει επιβεβαιωτικές πληροφορίες όσον αφορά:

                                 α)

                                 μια επικυρωμένη μέθοδο ανάλυσης των μεταβολιτών M11, M52, M54, M55 και M56 στα υπόγεια ύδατα·

                                 β)

                                 τη σημασία των μεταβολιτών M3, M11, M52, M54, M55 και M56, και την αντίστοιχη εκτίμηση επικινδυνότητας για τα υπόγεια ύδατα, εάν βάσει του κανονισμού (ΕΚ) αριθ. 1272/2008 η ουσία pinoxaden ταξινομείται ως H361d (ύποπτη για πρόκληση βλάβης στο έμβρυο).

                           Ο αιτών υποβάλλει στην Επιτροπή, στα κράτη μέλη και στην Αρχή τις σχετικές πληροφορίες που αναφέρονται στο στοιχείο α) έως τις 30 Ιουνίου 2018 και τις πληροφορίες που αναφέρονται στο στοιχείο β) εντός έξι μηνών από την κοινοποίηση της απόφασης ταξινόμησης σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (2) σχετικά με την ουσία pinoxaden.

            (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

            (2)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/EΟΚ και 1999/45/EΚ και την τροποποίηση του κανονισμού (EΚ) αριθ. 1907/2006 (ΕΕ L 353 της 31.12.2008, σ. 1).

         ΠΑΡΑΡΤΗΜΑ II
         Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                        Αριθμός

                        Κοινή ονομασία, Αριθμοί ταυτοποίησης

                        Ονομασία IUPAC

                        Καθαρότητα (*)

                        Ημερομηνία έγκρισης

                        Λήξη της έγκρισης

                        Ειδικές διατάξεις

                        «97

                        Pinoxaden
                        Αριθ. CAS 243973-20-8
                        Αριθ. CIPAC 776

                        8-(2,6-διαιθυλο-p-τολυλο)-1,2,4,5-τετραϋδρο-7-οξο-7H-πυραζολο-[1,2-d][1,4,5]-οξαδιαζεπιν-9-υλο-2,2-διμεθυλοπροπιονικό

                        ≥ 970 g/kg
                        Μέγιστη περιεκτικότητα σε τολουόλιο 1 g/kg

                        1η Ιουλίου 2016

                        30 Ιουνίου 2026

                        Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία pinoxaden, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 29 Ιανουαρίου 2016.
                        Κατά τη συνολική αυτή αξιολόγηση τα κράτη μέλη δίνουν ιδιαίτερη προσοχή στην προστασία των υπόγειων υδάτων, όταν η ουσία χρησιμοποιείται σε περιοχές με ευαίσθητα εδαφικά και/ή κλιματικά χαρακτηριστικά.
                        Τα οικεία κράτη μέλη εφαρμόζουν προγράμματα παρακολούθησης για να ελέγχουν αν έχουν μολυνθεί τα υπόγεια ύδατα από τον μεταβολίτη M2 σε ευπαθείς περιοχές, όπου ενδείκνυται.
                        Ο αιτών υποβάλλει επιβεβαιωτικές πληροφορίες όσον αφορά:

                                    α)

                                    μια επικυρωμένη μέθοδο ανάλυσης των μεταβολιτών M11, M52, M54, M55 και M56 στα υπόγεια ύδατα·

                                    β)

                                    τη σημασία των μεταβολιτών M3, M11, M52, M54, M55 και M56, και την αντίστοιχη εκτίμηση επικινδυνότητας για τα υπόγεια ύδατα, εάν βάσει του κανονισμού (ΕΚ) αριθ. 1272/2008 η ουσία pinoxaden ταξινομείται ως H361d (ύποπτη για πρόκληση βλάβης στο έμβρυο).

                              Ο αιτών υποβάλλει στην Επιτροπή, στα κράτη μέλη και στην Αρχή τις σχετικές πληροφορίες που αναφέρονται στο στοιχείο α) έως τις 30 Ιουνίου 2018 και τις πληροφορίες που αναφέρονται στο στοιχείο β) εντός έξι μηνών από την κοινοποίηση της απόφασης ταξινόμησης σύμφωνα με τον κανονισμό (ΕΚ) αριθ. 1272/2008 σχετικά με την ουσία pinoxaden.»

            (*)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Εκτελεστικός κανονισμός (ΕΕ) 2015/745 της Επιτροπής, της 4ης Μαΐου 2015, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Hollandse geitenkaas (ΠΓΕ)]

text:
               12.5.2015

               EL

               Επίσημη Εφημερίδα της Ευρωπαϊκής Ένωσης

               L 119/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/745 ΤΗΣ ΕΠΙΤΡΟΠΉΣ
   της 4ης Μαΐου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Hollandse geitenkaas (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλαν οι Κάτω Χώρες για την καταχώριση της ονομασίας «Hollandse geitenkaas» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Hollandse geitenkaas» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Hollandse geitenkaas» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.3. Τυριά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 443 της 11.12.2014, σ. 11.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2016/2301 της Επιτροπής, της 8ης Δεκεμβρίου 2016, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Olio di Calabria (ΠΓΕ)]

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2301 ΤΗΣ ΕΠΙΤΡΟΠΉΣ
   της 8ης Δεκεμβρίου 2016
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Olio di Calabria (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Olio di Calabria» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Olio di Calabria» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Olio di Calabria» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.5. Έλαια και λίπη (βούτυρο, μαργαρίνη, λάδι κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 304 της 20.8.2016, σ. 46.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2016/378 της Επιτροπής, της 11ης Μαρτίου 2016, για τον καθορισμό εκτελεστικών τεχνικών προτύπων όσον αφορά το χρονοδιάγραμμα, τον μορφότυπο και το υπόδειγμα για την υποβολή των κοινοποιήσεων στις αρμόδιες αρχές σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               17.3.2016

               EL

               Επίσημη Εφημερίδα της Ευρωπαϊκής Ένωσης

               L 72/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/378 ΤΗΣ ΕΠΙΤΡΟΠΉΣ
   της 11ης Μαρτίου 2016
   για τον καθορισμό εκτελεστικών τεχνικών προτύπων όσον αφορά το χρονοδιάγραμμα, τον μορφότυπο και το υπόδειγμα για την υποβολή των κοινοποιήσεων στις αρμόδιες αρχές σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (1), και ιδίως το άρθρο 4 παράγραφος 5 τρίτο εδάφιο,
   Εκτιμώντας τα ακόλουθα:

               (1)

               Προκειμένου να διασφαλιστεί η συνοχή των υποχρεώσεων αναφοράς και να μειωθεί ο διοικητικός φόρτος για τις οντότητες που υπόκεινται στις υποχρεώσεις αυτές, είναι αναγκαίο να εναρμονιστούν οι υποχρεώσεις αναφοράς βάσει του παρόντος κανονισμού και βάσει του κατ' εξουσιοδότηση κανονισμού της Επιτροπής που πρόκειται να εκδοθεί σύμφωνα με το άρθρο 27 παράγραφος 3 τρίτο εδάφιο του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (2).

               (2)

               Οι αρμόδιες αρχές και η Ευρωπαϊκή Αρχή Κινητών Αξιών και Αγορών (ΕΑΚΑΑ), για να είναι σε θέση να διασφαλίζουν την ποιότητα των δεδομένων και την αποτελεσματική παρακολούθηση της αγοράς, με στόχο την ακεραιότητα της αγοράς, θα πρέπει να μπορούν να λαμβάνουν άμεσα πλήρεις κοινοποιήσεις για κάθε ημέρα διαπραγμάτευσης.

               (3)

               Για τους σκοπούς της αποτελεσματικής και αποδοτικής χρήσης των δεδομένων από τις αρμόδιες αρχές, θα πρέπει να υπάρχει συνοχή όσον αφορά τα υποδείγματα και τους μορφότυπους που χρησιμοποιούνται για την υποβολή των κοινοποιήσεων χρηματοπιστωτικών μέσων. Η τήρηση των σχετικών διεθνών προτύπων όσον αφορά τις λεπτομέρειες που περιλαμβάνονται στις εν λόγω κοινοποιήσεις προωθεί τους σκοπούς αυτούς.

               (4)

               Ο παρών κανονισμός βασίζεται στο σχέδιο εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.

               (5)

               Η ΕΑΚΑΑ διεξήγαγε ανοικτές δημόσιες διαβουλεύσεις σχετικά με το σχέδιο εκτελεστικού τεχνικού προτύπου στο οποίο βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (3).

               (6)

               Προκειμένου να εξασφαλιστεί η εύρυθμη λειτουργία των χρηματοπιστωτικών αγορών, είναι αναγκαίο να τεθεί σε ισχύ ο παρών κανονισμός επειγόντως και οι διατάξεις που προβλέπονται στον παρόντα κανονισμό να εφαρμόζονται από την ίδια ημερομηνία με εκείνη που ορίζεται για τις διατάξεις του κανονισμού (ΕΕ) αριθ. 596/2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το αργότερο στις 21:00 (ώρα Κεντρικής Ευρώπης) κάθε ημέρα λειτουργίας για διαπραγμάτευση, ο τόπος διαπραγμάτευσης διαβιβάζει, μέσω αυτοματοποιημένων διαδικασιών, στην οικεία αρμόδια αρχή, σύμφωνα με το άρθρο 4 παράγραφος 1 του κανονισμού (ΕΕ) αριθ. 596/2014, τις κοινοποιήσεις όλων των χρηματοπιστωτικών μέσων τα οποία, πριν από τις 18:00 (ώρα Κεντρικής Ευρώπης) την ίδια ημέρα, αποτέλεσαν για πρώτη φορά αντικείμενο αίτησης εισαγωγής προς διαπραγμάτευση ή εισήχθησαν προς διαπραγμάτευση ή αποτέλεσαν αντικείμενο διαπραγμάτευσης σ' αυτόν τον τόπο διαπραγμάτευσης, συμπεριλαμβανομένων των εντολών ή των προσφορών που εισήχθησαν μέσω του συστήματός του, ή έπαυσαν να αποτελούν αντικείμενο διαπραγμάτευσης ή να είναι εισηγμένα προς διαπραγμάτευση στον τόπο διαπραγμάτευσης.
   2.   Οι κοινοποιήσεις των χρηματοπιστωτικών μέσων τα οποία, μετά τις 18:00 (ώρα Κεντρικής Ευρώπης), αποτέλεσαν για πρώτη φορά αντικείμενο αίτησης εισαγωγής προς διαπραγμάτευση ή ήταν εισηγμένα προς διαπραγμάτευση ή αποτέλεσαν αντικείμενο διαπραγμάτευσης στον τόπο διαπραγμάτευσης, συμπεριλαμβανομένων των εντολών ή των προσφορών που εισήχθησαν μέσω του συστήματός του, ή έπαυσαν να αποτελούν αντικείμενο διαπραγμάτευσης ή να είναι εισηγμένα προς διαπραγμάτευση στον τόπο διαπραγμάτευσης, πραγματοποιούνται από τον τόπο διαπραγμάτευσης προς την αρμόδια αρχή, με χρήση αυτοματοποιημένων διαδικασιών, το αργότερο μέχρι τις 21:00 (ώρα Κεντρικής Ευρώπης) την επομένη της ημέρας λειτουργίας του για διαπραγμάτευση.
   3.   Οι αρμόδιες αρχές διαβιβάζουν στην ΕΑΚΑΑ τις κοινοποιήσεις που αναφέρονται στις παραγράφους 1 και 2, σύμφωνα με το άρθρο 4 παράγραφος 2 του κανονισμού (ΕΕ) αριθ. 596/2014, κάθε ημέρα το αργότερο στις 23:59 (ώρα Κεντρικής Ευρώπης), χρησιμοποιώντας αυτοματοποιημένες διαδικασίες και ασφαλείς ηλεκτρονικούς διαύλους επικοινωνίας με την ΕΑΚΑΑ.
   Άρθρο 2
   Όλα τα λεπτομερή στοιχεία που πρέπει να περιλαμβάνονται στις κοινοποιήσεις κατ' εφαρμογή του άρθρου 4 παράγραφοι 1 και 2 του κανονισμού (ΕΕ) αριθ. 596/2014 υποβάλλονται σύμφωνα με τα πρότυπα και τους μορφότυπους που ορίζονται στο παράρτημα του παρόντος κανονισμού, σε ηλεκτρονική και αναγνώσιμη από μηχάνημα μορφή και σε υπόδειγμα σε κοινό μορφότυπο XML σύμφωνα με τη μεθοδολογία του προτύπου ISO 20022.
   Άρθρο 3
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Ιουλίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 173 της 12.6.2014, σ. 1.

      (2)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου της 15ης Μαΐου 2014 για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).

      (3)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

      ΠΑΡΑΡΤΗΜΑ

         Πρότυπα και μορφότυποι για την υποβολή κοινοποιήσεων στις αρμόδιες αρχές σύμφωνα με τον κανονισμό (ΕΕ) αριθ. 596/2014

         Πίνακας 1

         Υπόμνημα του πίνακα 3

                  ΣΥΜΒΟΛΟ

                  ΤΥΠΟΣ ΔΕΔΟΜΕΝΩΝ

                  ΟΡΙΣΜΟΣ

                  {ALPHANUM-n}

                  Έως ν αλφαριθμητικούς χαρακτήρες

                  Πεδίο με ελεύθερο κείμενο.

                  {CFI_CODE}

                  6 χαρακτήρες

                  Κωδικός ISO 10962 CFI.

                  {COUNTRYCODE_2}

                  2 αλφαριθμητικοί χαρακτήρες

                  Κωδικός χώρας με 2 γράμματα, όπως ορίζεται από τον κωδικό χώρας ISO 3166-1 alpha-2.

                  {CURRENCYCODE_3}

                  3 αλφαριθμητικοί χαρακτήρες

                  Κωδικός νομίσματος με 3 γράμματα, όπως ορίζεται από τους κωδικούς νομίσματος ISO 4217.

                  {DATE_TIME_FORMAT}

                  Μορφότυπος ημερομηνίας και ώρας ISO 8601

                              —

                              Ημερομηνία και ώρα στον ακόλουθο μορφότυπο:

                              —

                              YYYY-MM-DDThh:mm:ss.ddddddZ·

                              —

                              «YYYY» είναι το έτος·

                              —

                              «MM» είναι ο μήνας·

                              —

                              «DD» είναι η ημέρα·

                              —

                              «T» — σημαίνει ότι πρέπει να χρησιμοποιείται το γράμμα «T»

                              —

                              «hh» είναι η ώρα·

                              —

                              «mm» είναι το λεπτό·

                              —

                              «ss.dddddd» είναι το δευτερόλεπτο και το κλάσμα δευτερολέπτου·

                              —

                              Z είναι η συντονισμένη παγκόσμια ώρα UTC.

                        Οι ημερομηνίες και οι ώρες πρέπει να αναφέρονται σε UTC.

                  {DATEFORMAT}

                  Μορφότυπος ημερομηνίας ISO 8601

                  Οι ημερομηνίες έχουν τον εξής μορφότυπο:
                  YYYY-MM-DD.

                  {DECIMAL-n/m}

                  Δεκαδικός αριθμός με το πολύ ν ψηφία συνολικά εκ των οποίων το πολύ μ ψηφία μπορεί να είναι κλασματικά ψηφία

                  Αριθμητικό πεδίο τόσο για θετικές όσο και για αρνητικές τιμές.

                              —

                              Σημείο υποδιαστολής:«.» (τελεία)·

                              —

                              οι αρνητικοί αριθμοί έχουν πρόσημο «-» (μείον).

                        Οι τιμές στρογγυλεύονται χωρίς αποκοπή.

                  {INDEX}

                  4 αλφαβητικοί χαρακτήρες

                  «EONA» — EONIA
                  «EONS» — EONIA SWAP
                  «EURI» — Euribor
                  «EUUS» — EURODOLLAR
                  «EUCH» — EuroSwiss
                  «GCFR» — GCF REPO
                  «ISDA» — ISDAFIX
                  «LIBI» — LIBID
                  «LIBO» — LIBOR
                  «MAAA» — Muni AAA
                  «PFAN» — Pfandbriefe
                  «TIBO» — TIBOR
                  «STBO» — STIBOR
                  «BBSW» — BBSW
                  «JIBA» — JIBAR
                  «BUBO» — BUBOR
                  «CDOR» — CDOR
                  «CIBO» — CIBOR
                  «MOSP» — MOSPRIM
                  «NIBO» — NIBOR
                  «PRBO» — PRIBOR
                  «TLBO» — TELBOR
                  «WIBO» — WIBOR
                  «TREA» — Treasury (Δημόσιο Ταμείο)
                  «SWAP» — SWAP (συμφωνία ανταλλαγής)
                  «FUSW» — Future SWAP (συμφωνία ανταλλαγής μελλοντικής εκπλήρωσης)

                  {INTEGER-n}

                  Ακέραιος αριθμός με το πολύ ν ψηφία συνολικά

                  Αριθμητικό πεδίο τόσο για θετικές όσο και για αρνητικές ακέραιες τιμές.

                  {ISIN}

                  12 αλφαριθμητικοί χαρακτήρες

                  Κωδικός ISIN, όπως ορίζεται στο ISO 6166.

                  {LEI}

                  20 αλφαριθμητικοί χαρακτήρες

                  Αναγνωριστικός κωδικός νομικής οντότητας, όπως ορίζεται στο ISO 17442.

                  {MIC}

                  4 αλφαριθμητικοί χαρακτήρες

                  Αναγνωριστικός κωδικός αγοράς, όπως ορίζεται στο ISO 10383.

                  {FISN}

                  35 αλφαριθμητικοί χαρακτήρες

                  Κωδικός FISN, όπως ορίζεται στο ISO 18774.

         Πίνακας 2

         Κατάταξη παραγώγων επί βασικών εμπορευμάτων και δικαιωμάτων εκπομπής για τον πίνακα 3 (πεδία 35-37)

                  Βασική κατηγορία προϊόντων

                  Υποκατηγορία προϊόντων

                  Επιμέρους προϊόντα

                  «AGRI» — Γεωργικά

                  «GROS» — Σιτηρά και ελαιούχοι σπόροι

                  «FWHT» — Κτηνοτροφικός σίτος
                  «SOYB» — Σπέρματα σόγιας
                  «CORN» — Αραβόσιτος
                  «RPSD» — Ελαιοκράμβη
                  «RICE» — Ρύζι
                  «OTHR» — Άλλα

                  «SOFT» — Γεωργικά προϊόντα (Softs)

                  «CCOA» — Κακάο
                  «ROBU» — Καφές Robusta
                  «WHSG» — Λευκή ζάχαρη
                  «BRWN» — Ακατέργαστη ζάχαρη
                  «OTHR» — Άλλο

                  «POTA» — Γεώμηλο

                  «OOLI» — Ελαιόλαδο

                  «LAMP» — Λαμπάντε

                  «DIRY» — Γαλακτοκομικά

                  «FRST» — Δασοκομικά

                  «SEAF» — Θαλασσινά

                  «LSTK» — Ζωικό κεφάλαιο

                  «GRIN» — Σιτηρά

                  «MWHT» — Σίτος αλευροποιίας

                  «NRGY» — Ενέργεια

                  «ELEC» — Ηλεκτρισμός

                  «BSLD» — Βασικό φορτίο
                  «FITR» — Χρηματοπιστωτικά δικαιώματα μεταφοράς
                  «PKLD» — Φορτίο αιχμής
                  «OFFP» — Εκτός αιχμής
                  «OTHR» — Άλλο

                  «NGAS» — Φυσικό αέριο

                  «GASP» — GASPOOL
                  «LNGG» — LNG (ΥΦΑ)
                  «NBPG» — NBP
                  «NCGG» — NCG
                  «TTFG» — TTF

                  «OILP» — Πετρέλαιο

                  «BAKK» — Bakken
                  «BDSL» — Βιοντίζελ
                  «BRNT» — Brent
                  «BRNX» — Brent NX
                  «CNDA» — Καναδικό
                  «COND» — Συμπυκνώματα
                  «DSEL» — Ντίζελ
                  «DUBA» — Ντουμπάι
                  «ESPO» — ESPO
                  «ETHA» — Αιθανόλη
                  «FUEL» — Καύσιμα
                  «FOIL» — Μαζούτ
                  «GOIL» — Πετρέλαιο εσωτερικής καύσης
                  «GSLN» — Βενζίνη
                  «HEAT» — Πετρέλαιο θέρμανσης
                  «JTFL» — Καύσιμο αεριωθουμένων
                  «KERO» — Κηροζίνη
                  «LLSO» — Light Louisiana Sweet (LLS)
                  «MARS» — Mars
                  «NAPH» — Νάφθα
                  «NGLO» — NGL
                  «TAPI» — Tapis
                  «URAL» — Urals
                  «WTIO» — WTI

                  «COAL» — Άνθρακας
                  «INRG» — Inter Energy
                  «RNNG» — Ανανεώσιμη ενέργεια
                  «LGHT» — Ελαφρά κλάσματα
                  «DIST» — Αποστάγματα

                  «ENVR» — Περιβαλλοντικά

                  «EMIS» — Εκπομπές

                  «CERE» — Πιστοποιημένη μείωση των εκπομπών
                  «ERUE» — Μονάδα μείωσης των εκπομπών
                  «EUAE» — Γενικά δικαιώματα εκπομπής ΕΕ
                  «EUAA» — Δικαιώματα εκπομπής ΕΕ του κλάδου των αερομεταφορών
                  «OTHR» — Άλλα

                  «WTHR» — Καιρικές συνθήκες
                  «CRBR» — Σχετικά με τον άνθρακα

                  «FRGT» — Φορτίο

                  «WETF» — Υγρό

                  «TNKR» — Δεξαμενόπλοια

                  «DRYF» — Ξηρό

                  «DBCR» — Πλοία μεταφοράς ξηρού φορτίου χύμα

                  «CSHP» — Πλοία μεταφοράς εμπορευματοκιβωτίων

                  «FRTL» — Λιπάσματα

                  «AMMO» — Αμμωνία
                  «DAPH» — Διαμμωνικό φωσφορικό άλας
                  «PTSH» — Ποτάσα
                  «SLPH» — Θείο
                  «UREA» — Ουρία
                  «UAAN» — UAN (ουρία και νιτρικό αμμώνιο)

                  «INDP» — Βιομηχανικά προϊόντα

                  «CSTR» — Κατασκευές
                  «MFTG» — Μεταποίηση

                  «METL» — Μέταλλα

                  «NPRM» — Μη πολύτιμα

                  «ALUM» — Αλουμίνιο
                  «ALUA» — Κράμα αλουμινίου
                  «CBLT» — Κοβάλτιο
                  «COPR» — Χαλκός
                  «IRON» — Σιδηρομετάλλευμα
                  «LEAD» — Μόλυβδος
                  «MOLY» — Μολυβδαίνιο
                  «NASC» — NASAAC
                  «NICK» — Νικέλιο
                  «STEL» — Χάλυβας
                  «TINN» — Κασσίτερος
                  «ZINC» — Ψευδάργυρος
                  «OTHR» — Άλλο

                  «PRME» — Πολύτιμα

                  «GOLD» — Χρυσός
                  «SLVR» — Άργυρος
                  «PTNM» — Λευκόχρυσος
                  «PLDM» — Παλλάδιο
                  «OTHR» — Άλλο

                  «MCEX» — Πολλαπλά βασικά προϊόντα εξωτικά

                  «PAPR» — Χαρτί

                  «CBRD» — Κυματοειδές χαρτόνι συσκευασίας
                  «NSPT» — Δημοσιογραφικό χαρτί
                  «PULP» — Χαρτοπολτός
                  «RCVP» — Ανακτημένο χαρτί

                  «POLY» — Πολυπροπυλένιο

                  «PLST» — Πλαστικό

                  «INFL» — Πληθωρισμός

                  «OEST» — Επίσημες οικονομικές στατιστικές

                  «OTHC» — Άλλα C10, όπως ορίζεται στον πίνακα 10.1 ενότητα 10 του παραρτήματος III του κατ' εξουσιοδότηση κανονισμού της Επιτροπής σχετικά με τη συμπλήρωση του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις απαιτήσεις διαφάνειας για τους τόπους διαπραγμάτευσης και τις επιχειρήσεις επενδύσεων ως προς τα ομόλογα, τα δομημένα χρηματοπιστωτικά προϊόντα, τα δικαιώματα εκπομπής και τα παράγωγα.

                  «DLVR» — Παραδοτέο
                  «NDLV» — Μη παραδοτέο

                  «OTHR» — Άλλο

         Πίνακας 3

         Πρότυπα και μορφότυποι προς χρήση για τις κοινοποιήσεις που πρέπει να υποβάλλονται σύμφωνα με το άρθρο 4 παράγραφοι 1 και 2 του κανονισμού (ΕΕ) αριθ. 596/2014

                  ΑΡΙΘ.

                  ΠΕΔΙΟ

                  ΠΡΟΤΥΠΑ ΚΑΙ ΜΟΡΦΟΤΥΠΟΙ ΠΟΥ ΠΡΕΠΕΙ ΝΑ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΥΠΟΒΟΛΗ ΣΤΟΙΧΕΙΩΝ

                     Γενικά πεδία

                  1

                  Αναγνωριστικός κωδικός μέσου

                  {ISIN}

                  2

                  Πλήρης ονομασία μέσου

                  {ALPHANUM-350}

                  3

                  Κατάταξη μέσου

                  {CFI_CODE}

                  4

                  Δείκτης παραγώγων επί βασικών εμπορευμάτων

                  «true» — Ναι
                  «false» — Όχι

                     Πεδία σχετικά με τον εκδότη

                  5

                  Αναγνωριστικός κωδικός εκδότη ή διαχειριστή τόπου διαπραγμάτευσης

                  {LEI}

                     Πεδία σχετικά με τον τόπο

                  6

                  Τόπος διαπραγμάτευσης

                  {MIC}

                  7

                  Σύντομη ονομασία χρηματοπιστωτικού μέσου

                  {FISN}

                  8

                  Αίτηση για εισαγωγή προς διαπραγμάτευση από τον εκδότη

                  «true» — Ναι
                  «false» — Όχι

                  9

                  Ημερομηνία έγκρισης της εισαγωγής προς διαπραγμάτευση

                  {DATE_TIME_FORMAT}

                  10

                  Ημερομηνία αίτησης εισαγωγής προς διαπραγμάτευση

                  {DATE_TIME_FORMAT}

                  11

                  Ημερομηνία εισαγωγής προς διαπραγμάτευση ή ημερομηνία πρώτης διαπραγμάτευσης

                  {DATE_TIME_FORMAT}

                  12

                  Ημερομηνία λήξης

                  {DATE_TIME_FORMAT}

                     Πεδία σχετικά με το ονομαστικό νόμισμα

                  13

                  Ονομαστικό νόμισμα 1

                  {CURRENCYCODE_3}

                     Πεδία σχετικά με ομόλογα ή άλλες μορφές τιτλοποιημένου χρέους

                  14

                  Συνολικό εκδοθέν ονομαστικό ποσό

                  {DECIMAL-18/5}

                  15

                  Ημερομηνία ληκτότητας

                  {DATEFORMAT}

                  16

                  Νόμισμα της ονομαστικής αξίας

                  {CURRENCYCODE_3}

                  17

                  Ονομαστική αξία ανά μονάδα/ελάχιστη αξία υπό διαπραγμάτευση

                  {DECIMAL-18/5}

                  18

                  Σταθερό επιτόκιο

                  {DECIMAL-11/10}
                  Εκφράζεται ως ποσοστό επί τοις εκατό (π.χ. 7.0 σημαίνει 7 % και 0.3 σημαίνει 0,3 %)

                  19

                  Αναγνωριστικός κωδικός του δείκτη/δείκτη αναφοράς ομολόγων κυμαινόμενου επιτοκίου

                  {ISIN}

                  20

                  Ονομασία του δείκτη/δείκτη αναφοράς ομολόγων κυμαινόμενου επιτοκίου

                  {INDEX}
                  ή
                  {ALPHANUM-25} — εάν η ονομασία του δείκτη δεν περιλαμβάνεται στον κατάλογο {INDEX}

                  21

                  Διάρκεια του δείκτη/δείκτη αναφοράς ομολόγων κυμαινόμενου επιτοκίου

                  {INTEGER-3}+«DAYS» — ημέρες
                  {INTEGER-3}+«WEEK» — εβδομάδες
                  {INTEGER-3}+«MNTH» — μήνες
                  {INTEGER-3}+«YEAR» — έτη

                  22

                  Εύρος τιμών σε μονάδες βάσης του δείκτη/δείκτη αναφοράς ομολόγων κυμαινόμενου επιτοκίου

                  {INTEGER-5}

                  23

                  Εξοφλητική προτεραιότητα του ομολόγου

                  «SNDB» — Χρέος υψηλότερης εξοφλητικής προτεραιότητας
                  «MZZD» — Χρέος ενδιάμεσης εξοφλητικής προτεραιότητας
                  «SBOD» — Χρέος μειωμένης εξοφλητικής προτεραιότητας
                  «SNDB» — Χρέος χαμηλότερης εξοφλητικής προτεραιότητας

                     Πεδία σχετικά με τα παράγωγα και τα τιτλοποιημένα παράγωγα

                  24

                  Ημερομηνία λήξης

                  {DATEFORMAT}

                  25

                  Πολλαπλασιαστής τιμής

                  {DECIMAL-18/17}

                  26

                  Κωδικός υποκείμενου μέσου

                  {ISIN}

                  27

                  Υποκείμενος εκδότης

                  {LEI}

                  28

                  Ονομασία του υποκείμενου δείκτη

                  {INDEX}
                  ή
                  {ALPHANUM-25} — εάν η ονομασία του δείκτη δεν περιλαμβάνεται στον κατάλογο {INDEX}

                  29

                  Διάρκεια του υποκείμενου δείκτη

                  {INTEGER-3}+«DAYS» — ημέρες
                  {INTEGER-3}+«WEEK» — εβδομάδες
                  {INTEGER-3}+«MNTH» — μήνες
                  {INTEGER-3}+«YEAR» — έτη

                  30

                  Είδος δικαιώματος προαίρεσης

                  «PUTO» — Θέση πώλησης
                  «CALL» — Θέση αγοράς
                  «OTHR» — όταν δεν είναι δυνατόν να προσδιοριστεί αν πρόκειται για θέση αγοράς ή θέση πώλησης

                  31

                  Τιμή άσκησης

                  {DECIMAL-18/13} σε περίπτωση που η τιμή εκφράζεται ως χρηματική αξία
                  {DECIMAL-11/10} σε περίπτωση που η τιμή εκφράζεται ως ποσοστό ή απόδοση
                  {DECIMAL-18/17} σε περίπτωση που η τιμή εκφράζεται ως μονάδες βάσης
                  «PNDG» σε περίπτωση η τιμή που δεν είναι διαθέσιμη

                  32

                  Νόμισμα της τιμής άσκησης

                  {CURRENCYCODE_3}

                  33

                  Τύπος άσκησης του δικαιώματος προαίρεσης

                  «EURO» — Ευρωπαϊκός
                  «AMER» — Αμερικανικός
                  «ASIA» — Ασιατικός
                  «BERM» — Βερμούδων
                  «OTHR» — Οποιοσδήποτε άλλος τύπος

                  34

                  Είδος παράδοσης

                  «PHYS» — Διακανονισμός με φυσική παράδοση
                  «CASH» — Με χρηματικό διακανονισμό
                  «OPTN» — Προαιρετικό για τον αντισυμβαλλόμενο ή όταν καθορίζεται από τρίτο μέρος

                     Παράγωγα επί βασικών εμπορευμάτων και δικαιωμάτων εκπομπής

                  35

                  Βασική κατηγορία προϊόντων

                  Αναγράφονται μόνο τιμές στη στήλη «Βασική κατηγορία προϊόντων» του πίνακα ταξινόμησης παραγώγων επί βασικών εμπορευμάτων και δικαιωμάτων εκπομπής.

                  36

                  Υποκατηγορία προϊόντων

                  Αναγράφονται μόνο τιμές στη στήλη «Υποκατηγορία προϊόντων» του πίνακα ταξινόμησης παραγώγων επί βασικών εμπορευμάτων και δικαιωμάτων εκπομπής.

                  37

                  Επιμέρους προϊόντα

                  Αναγράφονται μόνο τιμές στη στήλη «Επιμέρους προϊόντα» του πίνακα ταξινόμησης παραγώγων επί βασικών εμπορευμάτων και δικαιωμάτων εκπομπής.

                  38

                  Είδος συναλλαγής

                  «FUTR» — Συμβόλαια μελλοντικής εκπλήρωσης
                  «OPTN» — Δικαιώματα προαίρεσης
                  «TAPO» — TAPOS
                  «SWAP» — Συμφωνίες ανταλλαγής
                  «MINI» — Minis
                  «OTCT» — Εξωχρηματιστηριακές συναλλαγές
                  «ORIT» — Outright
                  «CRCK» — Crack
                  «DIFF» — Διαφορικό
                  «OTHR» — Άλλο

                  39

                  Είδος τελικής τιμής

                  «ARGM» — Argus/McCloskey
                  «BLTC» — Baltic
                  «EXOF» — Exchange
                  «GBCL» — GlobalCOAL
                  «IHSM» — IHS McCloskey
                  «PLAT» — Platts
                  «OTHR» — Άλλο

                     Παράγωγα επί επιτοκίων

                              —

                              Τα πεδία της ενότητας αυτής θα πρέπει να συμπληρώνονται μόνον για μέσα που έχουν ως υποκείμενο μη χρηματοπιστωτικό μέσο επί επιτοκίων.

                  40

                  Επιτόκιο αναφοράς

                  {INDEX}
                  ή
                  {ALPHANUM-25} — εάν το επιτόκιο αναφοράς δεν περιλαμβάνεται στον κατάλογο {INDEX}

                  41

                  Διάρκεια επιτοκίου της σύμβασης

                  {INTEGER-3}+«DAYS» — ημέρες
                  {INTEGER-3}+«WEEK» — εβδομάδες
                  {INTEGER-3}+«MNTH» — μήνες
                  {INTEGER-3}+«YEAR» — έτη

                  42

                  Ονομαστικό νόμισμα 2

                  {CURRENCYCODE_3}

                  43

                  Σταθερό επιτόκιο του σκέλους 1

                  {DECIMAL -11/10}
                  Εκφράζεται ως ποσοστό επί τοις εκατό (π.χ. 7.0 σημαίνει 7 % και 0.3 σημαίνει 0,3 %)

                  44

                  Σταθερό επιτόκιο του σκέλους 2

                  {DECIMAL -11/10}
                  Εκφράζεται ως ποσοστό επί τοις εκατό (π.χ. 7.0 σημαίνει 7 % και 0.3 σημαίνει 0,3 %)

                  45

                  Κυμαινόμενο επιτόκιο του σκέλους 2

                  {INDEX}
                  ή
                  {ALPHANUM-25} — εάν το επιτόκιο αναφοράς δεν περιλαμβάνεται στον κατάλογο {INDEX}

                  46

                  Διάρκεια επιτοκίου της σύμβασης του σκέλους 2

                  {INTEGER-3}+«DAYS» — ημέρες
                  {INTEGER-3}+«WEEK» — εβδομάδες
                  {INTEGER-3}+«MNTH» — μήνες
                  {INTEGER-3}+«YEAR» — έτη

                     Παράγωγα επί συναλλάγματος

                              —

                              Τα πεδία της ενότητας αυτής θα πρέπει να συμπληρώνονται μόνον για μέσα που έχουν ως υποκείμενο μη χρηματοπιστωτικό μέσο τύπου συναλλάγματος.

                  47

                  Ονομαστικό νόμισμα 2

                  {CURRENCYCODE_3}

                  48

                  Είδος συναλλάγματος

                  «FXCR» — Διασταυρούμενες ισοτιμίες
                  «FXEM» — Αναδυόμενες συναλλαγματικές αγορές
                  «FXMJ» — Majors


title: Εκτελεστικός κανονισμός (ΕΕ) 2016/813 της Επιτροπής, της 23ης Μαΐου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               24.5.2016

               EL

               Επίσημη Εφημερίδα της Ευρωπαϊκής Ένωσης

               L 133/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/813 ΤΗΣ ΕΠΙΤΡΟΠΉΣ
   της 23ης Μαΐου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαΐου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  109,6

                  TR

                  68,5

                  ZZ

                  89,1

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  133,0

                  ZZ

                  133,0

                  0805 10 20

                  EG

                  48,3

                  IL

                  62,4

                  MA

                  56,7

                  TR

                  39,2

                  ZA

                  78,2

                  ZZ

                  57,0

                  0805 50 10

                  AR

                  186,7

                  TR

                  143,1

                  ZA

                  175,2

                  ZZ

                  168,3

                  0808 10 80

                  AR

                  111,7

                  BR

                  98,9

                  CL

                  123,5

                  CN

                  107,2

                  NZ

                  154,9

                  US

                  192,8

                  ZA

                  106,4

                  ZZ

                  127,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1227/2013 της Επιτροπής, της 29ης Νοεμβρίου 2013 , σχετικά με τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εξαγωγής για ορισμένα γαλακτοκομικά προϊόντα που πρόκειται να εξαχθούν προς τη Δομινικανή Δημοκρατία στο πλαίσιο της ποσόστωσης που αναφέρεται στον κανονισμό (ΕΚ) αριθ. 1187/2009

text:
               30.11.2013

               EL

               Επίσημη Εφημερίδα της Ευρωπαϊκής Ένωσης

               L 320/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1227/2013 ΤΗΣ ΕΠΙΤΡΟΠΉΣ
   της 29ης Νοεμβρίου 2013
   σχετικά με τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εξαγωγής για ορισμένα γαλακτοκομικά προϊόντα που πρόκειται να εξαχθούν προς τη Δομινικανή Δημοκρατία στο πλαίσιο της ποσόστωσης που αναφέρεται στον κανονισμό (ΕΚ) αριθ. 1187/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1187/2009 της Επιτροπής, της 27ης Νοεμβρίου 2009, για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή για το γάλα και τα γαλακτοκομικά προϊόντα (2), και ιδίως το άρθρο 31 παράγραφος 3,
   Εκτιμώντας τα ακόλουθα:

               (1)

               Το κεφάλαιο ΙΙΙ τμήμα 3 του κανονισμού (ΕΚ) αριθ. 1187/2009 καθορίζει τη διαδικασία για την κατανομή των πιστοποιητικών εξαγωγής για ορισμένα γαλακτοκομικά προϊόντα που θα εξαχθούν προς τη Δομινικανή Δημοκρατία στο πλαίσιο της ποσόστωσης που άνοιξε για τη χώρα αυτή.

               (2)

               Οι κανόνες του ανωτέρω τμήματος, όπως τροποποιήθηκαν με τον εκτελεστικό κανονισμό (ΕΕ) αριθ. 990/2013 της Επιτροπής (3), δίνουν τη δυνατότητα για τους επιχειρηματίες να καταθέτουν αιτήσεις πιστοποιητικών εξαγωγής από την 1η έως τις 10 Νοεμβρίου εάν, μετά τη λήξη της περιόδου υποβολής αιτήσεων πιστοποιητικών όπως αναφέρεται στο άρθρο 29 πρώτο εδάφιο του κανονισμού (ΕΚ) αριθ. 1187/2009, ορισμένη ποσότητα υπαγόμενη σε ποσόστωση παραμένει διαθέσιμη. Το άρθρο 2 του εκτελεστικού κανονισμού (ΕΕ) αριθ. 990/2013 διευκρινίζει ότι η συνολική υπόλοιπη ποσότητα για το έτος ποσόστωσης 2013/2014 είναι 9 018 τόνοι.

               (3)

               Οι αιτήσεις που υποβλήθηκαν μεταξύ 1ης και 10ης Νοεμβρίου 2013 για το υπολειπόμενο διάστημα του τρέχοντος έτους ποσόστωσης 2013/2014 αφορούν ποσότητες μικρότερες από τις διαθέσιμες. Λόγω τούτου ενδείκνυται, κατ’ εφαρμογή του άρθρου 31 παράγραφος 3 τέταρτο εδάφιο του κανονισμού (ΕΚ) αριθ. 1187/2009, να προβλεφθεί κατανομή της εναπομένουσας ποσότητας. Η έκδοση πιστοποιητικών εξαγωγής για την εν λόγω εναπομένουσα ποσότητα θα πρέπει να εξαρτηθεί από την κοινοποίηση, στην αρμόδια αρχή, της επιπλέον ποσότητας που έγινε δεκτή από τον οικείο επιχειρηματία και από τη σύσταση εγγύησης εκ μέρους των ενδιαφερόμενων επιχειρηματιών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Γίνονται δεκτές οι αιτήσεις πιστοποιητικών εξαγωγής που κατατέθηκαν από την 1η έως τις 10 Νοεμβρίου 2013 για το υπολειπόμενο διάστημα του τρέχοντος έτους ποσόστωσης 2013/2014.
   Οι ποσότητες τις οποίες αφορούν οι αιτήσεις πιστοποιητικών εξαγωγής του πρώτου εδαφίου για τα προϊόντα τα οποία αναφέρονται στο άρθρο 27 παράγραφος 2 του κανονισμού (ΕΚ) αριθ. 1187/2009 πολλαπλασιάζονται επί συντελεστή κατανομής 73,918032.
   Τα πιστοποιητικά εξαγωγής για ποσότητες που υπερβαίνουν τις ζητηθείσες και οι οποίες έχουν κατανεμηθεί σύμφωνα με τον συντελεστή που ορίζεται στο δεύτερο εδάφιο εκδίδονται αφού ο επιχειρηματίας αποδεχθεί τις ποσότητες εντός μίας εβδομάδας από την ημερομηνία δημοσίευσης του παρόντος κανονισμού και υπό τον όρο ότι έχει κατατεθεί η αντίστοιχη εγγύηση.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 318 της 4.12.2009, σ. 1.

      (3)  Εκτελεστικός κανονισμός (ΕΕ) αριθ. 990/2013 της Επιτροπής, της 15ης Οκτωβρίου 2013, για την τροποποίηση του κανονισμού (ΕΚ) αριθ. 1187/2009 όσον αφορά τις εξαγωγές γάλακτος και γαλακτοκομικών προϊόντων προς τις Ηνωμένες Πολιτείες της Αμερικής και τη Δομινικανή Δημοκρατία (ΕΕ L 275 της 16.10.2013, σ. 3).


title: Εκτελεστικός κανονισμός (ΕΕ) αριθ. 886/2011 της Επιτροπής, της 5ης Σεπτεμβρίου 2011 , για την έγκριση της 6-φυτάσης (EC 3.1.3.26) που παράγεται από Trichoderma reesei (CBS 122001) ως πρόσθετης ύλης ζωοτροφών για χοιρομητέρες (κάτοχος της άδειας είναι η εταιρεία Roal Oy)  Κείμενο που παρουσιάζει ενδιαφέρον για τον ΕΟΧ

text:
               6.9.2011

               EL

               Επίσημη Εφημερίδα της Ευρωπαϊκής Ένωσης

               L 229/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 886/2011 ΤΗΣ ΕΠΙΤΡΟΠΉΣ
   της 5ης Σεπτεμβρίου 2011
   για την έγκριση της 6-φυτάσης (EC 3.1.3.26) που παράγεται από Trichoderma reesei (CBS 122001) ως πρόσθετης ύλης ζωοτροφών για χοιρομητέρες (κάτοχος της άδειας είναι η εταιρεία Roal Oy)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας κυκλοφορίας για το ενζυμικό παρασκεύασμα 6-φυτάσης (EC 3.1.3.26) που παράγεται από Trichoderma reesei (CBS 122001). Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση της 6-φυτάσης (EC 3.1.3.26), η οποία παράγεται από Trichoderma reesei (CBS 122001), ως πρόσθετης ύλης ζωοτροφών για χοιρομητέρες που πρέπει να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση του παρασκευάσματος αυτού έχει εγκριθεί για δέκα χρόνια για τα πουλερικά προς πάχυνση και αναπαραγωγή εκτός από τις γαλοπούλες προς πάχυνση, για τα ωοτόκα πουλερικά και για τους χοίρους εκτός από τις χοιρομητέρες με τον κανονισμό (ΕΕ) αριθ. 277/2010 της Επιτροπής (2), καθώς και για τις γαλοπούλες με τον κανονισμό (ΕΕ) αριθ. 891/2010 της Επιτροπής (3).

               (5)

               Υποβλήθηκαν νέα στοιχεία για την υποστήριξη της αίτησης έγκρισης της 6-φυτάσης (EC 3.1.3.26), η οποία παράγεται από Trichoderma reesei (CBS 122001), για τις χοιρομητέρες. Η Ευρωπαϊκή Αρχή για την Ασφάλεια των Τροφίμων («η Αρχή») στη γνώμη της, της 15ης Μαρτίου 2011 (4), κατέληξε στο συμπέρασμα ότι η 6-φυτάση (EC 3.1.3.26) που παράγεται από Trichoderma reesei (CBS 122001), υπό τους προτεινόμενους όρους χρήσης, δεν έχει ανεπιθύμητες ενέργειες στην υγεία των ζώων, στην υγεία του ανθρώπου ή στο περιβάλλον, καθώς και ότι η χρήση του εν λόγω παρασκευάσματος μπορεί να βελτιώσει την πεπτικότητα του ασβεστίου και του φωσφόρου στις χοιρομητέρες. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση της πρόσθετης ύλης στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση της 6-φυτάσης (EC 3.1.3.26) που παράγεται από Trichoderma reesei (CBS 122001) διαπιστώνεται ότι πληρούνται οι όροι για τη χορήγηση έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα των «βελτιωτικών της πεπτικότητας», εγκρίνεται ως πρόσθετη ύλη για χρήση στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Σεπτεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 86 της 1.4.2010, σ. 13.

      (3)  ΕΕ L 266 της 9.10.2010, σ. 4.

      (4)  Δελτίο EFSA 2011·9(3):2111.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, μέθοδος ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας.

                  4a12

                  Roal Oy

                  6-φυτάση EC 3.1.3.26

                                 Σύνθεση πρόσθετης ύλης

                              Παρασκεύασμα 6-φυτάσης (EC 3.1.3.26) που παράγεται από Trichoderma reesei (CBS 122001) με ελάχιστη δραστικότητα:

                                          40 000 PPU (1) /g σε στερεά μορφή

                                          10 000 PPU/g σε υγρή μορφή

                                 Χαρακτηρισμός της δραστικής ουσίας

                              6-φυτάσης (EC 3.1.3.26) που παράγεται από Trichoderma reesei (CBS 122001

                                 Αναλυτική μέθοδος
                                  (2)

                              Χρωματομετρική μέθοδος που προσδιορίζει τη δραστικότητα της 6-φυτάσης με τη μέτρηση του ανόργανου φωσφορικού άλατος που απελευθερώνεται από φυτικό νάτριο με την ανάλυση του χρώματος που σχηματίζεται με την αναγωγή του φωσφομολυβδαινικού συμπλέγματος

                  Χοιρομητέρες

                  —

                  250 PPU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                              2.

                              Μέγιστη συνιστώμενη δόση ανά χιλιόγραμμο για πλήρη ζωοτροφή για χοιρομητέρες: 1 000 PPU

                              3.

                              Για χρήση σε ζωοτροφές που περιέχουν πάνω από 0,23 % φυτικά φωσφορικά άλατα.

                              4.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά το χειρισμό.

                  26 Σεπτεμβρίου 2021

         (1)  1 PPU είναι η ποσότητα ενζύμου που ελευθερώνει 1 μmol ανόργανου φωσφορικού άλατος από φυτικό νάτριο ανά λεπτό σε pH 5,0 και θερμοκρασία 37 °C.

         (2)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2017/1096 της Επιτροπής, της 20ής Ιουνίου 2017, σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2017 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2017 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 στον τομέα του κρέατος πουλερικών

text:
               21.6.2017

               EL

               Επίσημη Εφημερίδα της Ευρωπαϊκής Ένωσης

               L 158/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1096 ΤΗΣ ΕΠΙΤΡΟΠΉΣ
   της 20ής Ιουνίου 2017
   σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2017 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2017 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 στον τομέα του κρέατος πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα του κρέατος πουλερικών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2017 για την υποπερίοδο από την 1η Ιουλίου έως τις 30 Σεπτεμβρίου 2017 είναι, όσον αφορά ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (3)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2017 για την υποπερίοδο από την 1η Ιουλίου έως τις 30 Σεπτεμβρίου 2017 είναι, όσον αφορά ορισμένες ποσοστώσεις, μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες στη συνέχεια θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (4)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 533/2007 για την υποπερίοδο από την 1η Ιουλίου έως τις 30 Σεπτεμβρίου 2017 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   2.   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 533/2007 και οι οποίες πρέπει να προστεθούν στην υποπερίοδο από την 1η Οκτωβρίου έως τις 31 Δεκεμβρίου 2017 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουνίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (ΕΕ L 125 της 15.5.2007, σ. 9).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Ιουλίου έως τις 30 Σεπτεμβρίου 2017
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Οκτωβρίου έως τις 31 Δεκεμβρίου 2017
                  (σε kg)

                  09.4067

                  1,591849

                  —

                  09.4068

                  0,205207

                  —

                  09.4069

                  0,158002

                  —

                  09.4070

                  —

                  445 250